Il-Ħadd, 5 ta' Jannar 2020: L-Epifanija ċelebrata mill-Ortodossi f'Malta fix-Xatt ta' Ta' Xbiex. Nhar il-Ħadd 5 ta' Jannar 2020, l-Arċisqof Charles J. Scicluna attenda għaċ-ċelebrazzjoni tal-Epifanija, organizzata mill-Parroċċa Griega ta' San Ġorġ tal-Arċidjoċesi Ortodossa tal-Italja u Malta, fix-Xatt ta' Ta' Xbiex. Għaċ-ċerimonja attendew ukoll il-President ta' Malta George Vella, il-Ministru għall-Affarijiet Barranin Carmelo Abela u l-Ambaxxatur Grieg Dimitrios G. Tsoungas, kif ukoll membri tal-komunità Kristjana Griega u Ortodossa li jgħixu f'Malta. Iċ-ċelebrazzjoni bdiet b'quddiesa b'rit Ortodoss mmexxija mill-Arkimandrita Nathanael Felesakis. Wara bierek lin-nies u l-ilma, u tefa' s-salib fl-baħar; waqt li l-President ta' Malta tajjar ħamiema bajda. Erba' għawwiema qabżu għas-salib, sakemm ġabru wieħed minnhom u tah lura lill-Arkimandrita. L-għawwiema ngħataw ikona kull wieħed. Iċ-ċerimonja ngħalqet b'diskors mill-Arċisqof. Il-messaġġ tal-Arċisqof Charles J. Scicluna Arċisqof ta' Malta www.knisja.mt www.knisja.mt/ritratti
Naħdmu flimkien f'isem it-Trinità Mqaddsa